laion/Wikipedia-Exotic huggingface dataset:
הדיוויזיה השנייה (בריטניה)

הדיוויזיה השנייה של הצבא הבריטי הייתה דיוויזיה בריטית, אשר לחמה במלחמות השונות של בריטניה מתחילת המאה ה-19. הדיוויזיה הוקמה על ידי ארתור ולסלי, הדוכס הראשון מוולינגטון במהלך מלחמת חצי האי, ובראשה עמד רולנד היל, והיא כללה כוחות אנגלים ופורטוגזים. הדיוויזיה לחמה בקרבות השונים בחצי האי האיברי, ובשנת 1815 לחמה בקרב קאטר ברה ובקרב ווטרלו, תוך שהיא כוללת גם את הלגיון הגרמני של המלך. הדיוויזיה לחמה במלחמת קרים לצד הצבא הצרפתי וצבא האימפריה העות'מאנית כנגד צבא האימפריה הרוסית, והיא נטלה חלק בקרב אינקרמן, הקרב על האלמה והמצור על סבסטופול. הדיוויזיה לחמה במלחמת הבורים השנייה תחת פיקודו של פרנסיס קלרי, והייתה חלק מהקורפוס ה-1. עם פרוץ מלחמת העולם הראשונה התגייסה הדיוויזיה כחלק מחיל המשלוח הבריטי, והיא יועדה לשרת ביבשת אירופה. הדיוויזיה לחמה במהלך הקרב הראשון על המארן והקרב הראשון על האן. בהמשך השנה לחמה הדיוויזיה בקרב ארמנטייר ובקרב איפר הראשון. לאחר מכן לחמה הדיוויזיה בקרבות השונים של החזית המערבית, ובכלל זה קרב איפר השני, קרב לוס, הקרב על הסום וקרב פשנדל, ובשנת 1918 היא לחמה במתקפת האביב הגרמנית ובמתקפת מאה הימים. עם פרוץ מלחמת העולם השנייה נשלחה הדיוויזיה ה-2 לצרפת תחת פיקודו של צ'ארלס לויד, כחלק מחיל המשלוח הבריטי. הדיוויזיה לחמה במהלך המערכה על צרפת ועל ארצות השפלה, אולם נאלצה להתפנות יחד עם שאר הצבא במהלך מבצע דינמו. לאחר מכן נותרה הדיוויזיה בבריטניה על מנת להגן מפני פלישה גרמנית לבריטניה. בשנת 1942 נשלחה הדיוויזיה להודו, בעקבות הכרזת המלחמה של האימפריה היפנית על בעלות הברית. הדיוויזיה לחמה במערכת ארקאן 1942–1943, ולאחר מכן לחמה בקרב קוהימה ובמהלך המצור על אימפהל. בהמשך לחמה הדיוויזיה כחלק מהארמייה ה-14 במהלך המערכה על בורמה, ולאחר מכן נותרה תחת פיקוד הדרום ההודי עד סוף המלחמה. לאחר המלחמה אוחדה הדיוויזיה עם הדיוויזיה ה-36, והוצבה בגרמניה בפברואר 1947. בשנת 1958 היא אוחדה עם דיוויזיית השריון ה-6, ובספטמבר 1959 היא נשלחה לתוניס. בשנות ה-70 המוקדמות, היא הורכבה מחטיבת השריון ה-4 ומהחטיבה הממוכנת ה-12, אך ב-1976 שונה שמה לדיוויזיית השריון ה-2. בארגון מחדש גדול של הכוחות הבריטיים בשנת 1982 ובשנת 1983, הוסבה דיוויזיית השריון ה-2 לדיוויזיית הרגלים ה-2. המטה החדש שלה היה ביורק, והיא כללה שלוש חטיבות חי"ר: יבילת האוויר ה-24, ה-15 וה-49 חטיבה מהצבא הטריטוריאלי. לאחר תום המלחמה הקרה התפרקה הדיוויזיה בשנת 1992. ב-1 באפריל 1995 הוקמה שוב הדיוויזיה כדיוויזיה מחוזית - אזור צבאי - אשר כללה כוחות מסקוטלנד. מטה הקבע שלה היה בקרייגהול. בשנת 2012 כחלק מרה-ארגון של הצבא פורקה הדיוויזיה. מדיה וקבצים בנושא הדיוויזיה השנייה בוויקישיתוף הדיוויזיה ה-2 באתר הצבא הבריטי במלחמת העולם הראשונה
Love Me Wrong

Love Me Wrong (בעברית: תאהב אותי לא נכון) הוא סינגל של הזמרת והפזמונאית הקנדית עלי X, בהשתתפות הפזמונאי האוסטרלי טרוי סיון. השיר נכתב על ידי סיון, לילנד, בראם אינסקור, אלי איקס והמוזיקאי אוז-גו. השיר יצא לאור ב-6 בדצמבר 2019, כחלק מתוך אלבום האולפן הרביעי של עלי X‏, Cape God. השיר נכתב על ידי טרוי סיון, לילנד, בראם אינסקור, עלי X ואוסקר יירס. הווידאו קליפ המלא שיצא עבור השיר הועלה ב-6 בדצמבר 2019, לערוץ היוטיוב של עלי X. נכון ליוני 2020, מונה הצפיות של הקליפ עומד על למעלה מ-1,320,000 צפיות. סרטון השיר "Love Me Wrong" באתר יוטיוב טרוי סיון, לילנד, בראם אינסקור, עלי X, אוסקר יירס ALLIE X’S ‘LOVE ME WRONG’ WITH TROYE SIVAN IS A MOURNFUL, CRYPTIC BALLAD, מתוך אתר musictalkers.com ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
דני האבוק

גרנט ברקלנד (באנגלית: Grant Berkland; נולד ב-19 במאי 1986 – 31 במאי 2020) הידוע יותר בשם הבמה שלו, דני האבוק היה מתאבק אמריקאי. הוא ערך מספר הופעות עבור ארגון ההיאבקות Game Changer Wrestling‏ (GCW), אך הוא מוכר בעיקר בשל תקופתו בארגון ההיאבקות Combat Zone Wrestling‏ (CZW), שבו היה ידוע בעיקר בשל סגנון היאבקות ההארדקור שלו, כשזכה פעמיים בטורניר המוות של הארגון. בטורניר המוות מספר 16, הוא הודיע על פרישה וב-9 בספטמבר 2017, הוא התמודד מול אלכס קולון בקרב האחרון שלו בקריירה. שנתיים לאחר מכן, הוא חזר מפרישה והתאבק עבור מופע התרמה של ארגון ההיאבקות H2O Wrestling. בפברואר של אותה השנה, הוא חזר ל-GCW (שבו הופיע מספר פעמים בין השנים 2015 ל-2017) ולקח חלק במסע ההופעות של הארגון לטוקיו. ב-4 באפריל 2020, אשתו של האבוק, בריאנה, נפטרה כתוצאה מאי-ספיקת לב. פחות מחודשיים לאחר מכן, ב-31 במאי, דני נפטר. הישגים בארגון ההיאבקות Combat Zone Wrestling - CZW אליפות אולטרה ויולנט אנדרגראונד של CZW (פעמיים) אליפות העולם במשקל כבד לג'וניור של CZW (פעם אחת) אליפות הזוגות של CZW (פעמיים) - עם דיבון מור (1) ולאקי 13 (1) טורניר המוות VII של CZW‏ (2008) טורניר המוות XII של CZW‏ (2013) הישגים בארגון ההיאבקות Game Changer Wrestling - GCW טורניר ההישרדות (2016) הישגים בארגון ההיאבקות H2O Wrestling אליפות הזוגות של H2O (פעם אחת, האלופים הראשונים) - עם קונור קלקסטון הישגים בארגון ההיאבקות Independent Wrestling Association Deep-South גביע קרנג' של IWA Deep South‏ (2008) הישגים בארגון ההיאבקות Independent Wrestling Association Mid-South אליפות דת'מאצ' של IWA Mid-South (פעם אחת) הישגים בארגון ההיאבקות Insane Championship Wrestling - ICW ICW Insane 8‏ (2009) מדיה וקבצים בנושא דני האבוק בוויקישיתוף אתר האינטרנט הרשמי של דני האבוק מכתב מדני בעמוד הטוויטר של דני האבוק ארגון ההיאבקות GCW מודיע על פטירתו של דני האבוק בעמוד הטוויטר שלו ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "דני האבוק".
פיליפ לפונטן

פיליפ לפונטן (בצרפתית: Philippe Lafontaine; נולד ב-24 במאי 1955) הוא זמר בלגי. לפונטן נולד בשרלרואה, הוא למד תקופה בבית ספר של ישועים עד שבגיל שבע עשרה עזב הלימודים על מנת להתפתח בכיוון המוזיקלי. הוא כתב זמרירים למספר פרסומות בטלוויזיה וביניהן לקוקה קולה ולסטלה ארטואה. ב-1978 יצא אלבומו הראשון "Où ?" וב-1980 יצא הסינגל הראשון שלו. הוא לקח חלק בפרויקט של הזמר הצרפתי ז'אק ברל. ב-1989 יצא שירו "Cœur de loup" שנהיה ללהיט ודרכו הוא התפרסם ברחבי אירופה, השיר גם זכה למספר פרסים בצרפת ובקנדה. הוא ייצג את בלגיה באירוויזיון 1990 עם השיר Macédonienne (אנ') (הבחורה המקדונית שלי) שנכתב לאשתו המקדונית, הוא היה במקום ה-12. ב-1994 היה מבין כותבי הפסקול של סרט הדרמה "Pardon Cupidon". ב-2000 כתב את המחזה לילדים ונוער "Célia fée", מילות שיריו נודעו בכפל הלשון הנמצא בהן. הוא כתב מספר שירים עבור הזמרת הבלגית מוראן . Ou...? (1978) Pourvu Que Ca Roule (1981) Charmez (1987) Affaire (À Suivre) (1988) Fa Ma No Ni Ma (1989) Machine À Larmes (1992) D'ici (1994) Folklores Imagninaires (1996) Compilation Attitudes (1997) Pour Toujours (1998) Fond De Scene Live (1999) De L'autre Rive (2003) אתר האינטרנט הרשמי של פיליפ לפונטן פיליפ לפונטן, סרטונים בערוץ היוטיוב פיליפ לפונטן, במסד הנתונים הקולנועיים IMDb (באנגלית) פיליפ לפונטן, באתר ספוטיפיי פיליפ לפונטן, באתר AllMusic (באנגלית) פיליפ לפונטן, באתר MusicBrainz (באנגלית) פיליפ לפונטן, באתר דיזר פיליפ לפונטן, באתר Yandex.Music (ברוסית) פיליפ לפונטן, באתר Discogs (באנגלית) פיליפ לפונטן, באתר Songkick (באנגלית) פיליפ לפונטן, באתר Genius פיליפ לפונטן, באתר SecondHandSongs
צ'ארלי מק'גטיגן

צ'ארלי מק'גטיגן (נולד ב-7 בדצמבר 1950) הוא זמר אירי. הוא נולד בבלישנון, שבצפון אירלנד וכיום הוא מתגורר בעיירה דרומשנבו אשר נמצאת במחוז ליטרים. בשנת 1994, זכה מק'גטיגן ביחד עם פול הרינגטון באירוויזיון 1994 עם השיר "Rock 'n' Roll Kids". במהלך הופעתם של השניים על בימת התחרות, הרינגטון ניגן בפסנתר ומק'גטיגן ניגן על גיטרה. הוא הופיע כזמר אורח בשיר היובל באירוויזיון, משדר מיוחד לרגל 50 שנה לתחרות. באוגוסט 1998, בנו היחיד של מק'גטיגן, שיין מק'גטיגן, נהרג בתאונת בנייה בעת שעבד בעיר קווינסי, מסצ'וסטס. בשנת 2015, כתב מקגטיגן את השיר "Anybody Got a Shoulder?" עבור קאט מאהון. השיר זכה במקום השני בקדם האירי לאירוויזיון 2015. 1986 – (Songs of the Night (And Other Stories 1990 – Charlie McGettigan 1994 – Rock 'N' Roll Kids - The Album (ביחד עם פול הרינגטון) 1998 – In Your Old Room 2002 – Another Side of Charlie McGettigan 2006 – Stolen Moments 2010 – The Man from 20 2019 – Some Old Someone צ'ארלי מק'גטיגן, במסד הנתונים הקולנועיים IMDb (באנגלית) צ'ארלי מק'גטיגן, באתר ספוטיפיי צ'ארלי מק'גטיגן, באתר Last.fm (באנגלית) צ'ארלי מק'גטיגן, באתר AllMusic (באנגלית) צ'ארלי מק'גטיגן, באתר MusicBrainz (באנגלית) צ'ארלי מק'גטיגן, באתר דיזר צ'ארלי מק'גטיגן, באתר Discogs (באנגלית) צ'ארלי מק'גטיגן, באתר Songkick (באנגלית) Irishmen die in scaffold horror, אוגוסט 1998 Feds blame contractors in death of Irish laborers, ג'ים סמית', 12 ביולי 2012
ריצ'רד הייקינג

גנרל סר ריצ'רד סיריל ביירן הייקינג (באנגלית: Sir Richard Cyril Byrne Haking;‏ 24 בינואר 1862 – 9 ביוני 1945) היה גנרל בריטי אשר פיקד על הקורפוס ה-11 במלחמת העולם הראשונה, ולאחר מכן היה הנציב העליון בעיר החופשית דנציג. הייקינג נולד ב-24 בינואר 1862 בהליפקס, מערב יורקשייר, לכומר ריצ'רד הייקינג. הוא למד באקדמיה הצבאית סנדהרסט ובשנת 1881 התגייס לצבא הבריטי והצטרף לרגימנט 67 (דרום המפשייר) של פוט, שבאותה שנה נהיה חלק מרגימנט המפשייר. בשנת 1885 הוא הפך לשליש הגדוד ה-2, ובין השנים 1885–1887 הוא לחם במלחמה האנגלו-בורמזית השלישית ואף אוזכר בשדרים. בשנת 1889 הועלה לדרגת קפטן. הוא נשא לאישה את רייצ'ל ביופורד הנקוק בספטמבר 1891. לזוג לא היו ילדים. הייקינג למד במכללה לפיקוד ומטה (Staff College) של הצבא הבריטי. בשנת 1899 הועלה לדרגת מייג'ור. הוא היה סגן קצין אגף המבצעים במטה הפיקוד במלחמת הבורים השנייה ושוב אוזכר בשדרים. בשנת 1901 התמנה לפרופסור במכללה לפיקוד ומטה עד 1904, ובין 1904–1906 מונה לסגן עוזר גנרל (DAAG) ובשנת 1905 הועלה לדרגת קולונל. לאחר מכן שירת במטה פיקוד דרום וקיבל את הפיקוד על חטיבת הרגלים החמישית בשנת 1911. בתחילת מלחמת העולם הראשונה לחם הייקינג בחזית המערבית. בספטמבר 1914 הוא לחם עם החטיבה ה-5 במהלך הקרב הראשון על המארן והקרב הראשון על האן, וב-21 בדצמבר 1914 הוא מונה למפקד דיוויזיית חיל הרגלים הראשונה בפלנדריה. בסוף 1914, הדיוויזיה שלו עברה לחזית בלה באסה והייתה מעורבת בקרב ארטואה השני החל מה-9 במאי 1915. באוגוסט 1915 הוא מונה למפקד הקורפוס ה-11 הבריטי, ולחם עמו במהלך קרב לוס בחודש שלאחר מכן. ב-1 בינואר 1916 הוא קיבל את תואר אביר מפקד של מסדר האמבט (KCB). בשנת 1916 הוא לחם עם הקורפוס במהלך הקרב על הסום וספג אבדות כבדות, ובנובמבר 1917 נשלח הקורפוס לאיטליה, שם לחם בקרבות חזית האיטלקית. ב-1 בינואר 1918 הוא קיבל את תואר אביר מפקד של מסדר מיכאל הקדוש וג'ורג' הקדוש, ובמרץ 1918 חזר הקורפוס שבפיקודו לצרפת והשתתף במתקפת האביב ובמתקפת מאה הימים כחלק מהארמייה החמישית, ואף השתתף בשחרור ליל. בשנת 1919 מונה הייקינג למפקד המשלחת הצבאית הבריטית ברוסיה ובמדינות הבלטיות., ובתחילת 1920 הוא התמנה למפקד הבריטי של צבאות בעלות הברית בדנציג עבור קיום משאלי העם בעקבות חוזה ורסאי בפרובינציית פרוסיה המזרחית וחלקים מפרובינציית פרוסיה המערבית. ב-1 בינואר 1921 הוא קיבל את תואר אביר הצלב הגדול של מסדר האימפריה הבריטית, ובין השנים 1921–1923 הוא שימש כנציב העליון של חבר הלאומים לעיר החופשית דנציג. לאחר מכן הוא פיקד על הכוחות הבריטיים בממלכת מצרים עד לשנת 1927, ולאחר מכן הוא פרש מהצבא. הייקינג מת בביתו ב-9 ביוני 1945, זמן קצר לאחר סיום מלחמת העולם השנייה באירופה. מדיה וקבצים בנושא ריצ'רד הייקינג בוויקישיתוף Ian F. W. Beckett & Steven J. Corvi, Haig's Generals, Pen and Sword Military Publishing, 2007 Colin Matthew, Dictionary of National Biography. 24 - Essay on Haking by A.Simpson, אוניברסיטת אוקספורד, 2004, ISBN 978-0198614111 Travers, 1987, עמ' 286-7
One After 909

One After 909 (בעברית: אחד אחרי 909, בהקלטות מוקדמות: "The One After 909") הוא שיר של הביטלס מהאלבום Let It Be שיצא בשנת 1970. השיר נכתב על ידי ג'ון לנון, עם מעט עזרה מפול מקרטני. ייתכן והשיר נכתב כבר בשנת 1957, והוא נחשב לאחת היצירות הראשונות של לנון-מקרטני. גרסת השיר שהופיעה באלבום היא הקלטה מהופעת הביטלס על הגג. בריאיון לעיתון משנת 1980, הסביר לנון על מקור השם לשיר: "זה היה משהו שכתבתי כשהייתי בערך בן 17. גרתי בדרך ניוקאסל, 9, נולדתי ב-9 באוקטובר, זה מספר שעוקב אחריי. למרות שמבחינה נומרולוגית, כנראה שאני מספר שש או שלוש או משהו, אבל הכל זה חלק מתשע". מקרטני אמר גם הוא על השיר: "זה לא שיר נהדר, אבל הוא אהוב עליי מאוד, מכיוון שיש בו זיכרונות נהדרים עבורי מג'ון". ב-5 במרץ 1963 הקליטה הלהקה גרסה של השיר בחמישה טייקים, יחד עם הקלטת הסינגלים "From Me to You", והבי סייד שלו "Thank You Girl". מכיוון שהם לא היו מרוצים מהתוצאה, הגרסה לא פורסמה באותה תקופה, והשיר נגנז לשש שנים. לבסוף השיר הוקלט מחדש עבור פרויקט Get Back, ויצא יחד עם האלבום Let It Be. מאוחר יותר, עיבדה הלהקה את ההקלטות הגנוזות של השיר, והוסיפה אותה לאלבום Anthology 1 שיצא בשנת 1995. גרסה מחודשת של הופעת הגג מ-1969, יצאה באלבום "Let It Be... Naked" בשנת 2003. לשיר יצאו גרסאות כיסוי על ידי מספר אמנים ביניהם: ריקי נלסון, וילי נלסון והלן רדי. אחת הגרסאות לשיר, בוצעה על ידי ג׳יימס אפולו, לרגל 40 שנה לאלבום Let It Be, בשנת 2010. לשיר יצאה אף גרסת ילדים, על ידי כוכב הילדים האמריקאי כריס באלו, בשנת 2015. ג'ון לנון - שירה, קצב פול מקרטני - גיטרה בס, קולות ג'ורג' האריסון - גיטרה רינגו סטאר - תופים בילי פרסטון - אורגן חשמלי ג'ון לנון - שירה, קצב, מפוחית פול מקרטני - גיטרה בס, קולות ג'ורג' האריסון - גיטרה רינגו סטאר - תופים מידע על היצירה "One After 909" באתר מיוזיק בריינז John Lennon, All we are saying, St. Martin's Griffin, 2000 Beatles Songwriting & Recording Database: Let It Be, www.beatlesinterviews.org Barry Miles, Paul McCartney, H. Holt, 1998
טאיצ'י

טאיצ'י (בקרואטית: Tajči; נולדה ב-1 ביולי 1970) היא זמרת קרואטית. טאיצ'י נולדה בשם טטיאנה מטייאש (בקרואטית: Tatjana Matejaš) בזגרב, מגיל צעיר החלה לעסוק במוזיקה. ב-1990 זכתה בתחרות הלאומית לייצוג יוגוסלביה באירוויזיון, בתחרות שיוגוסלביה אירחה באותה שנה הופיעה עם השיר "Hajde da ludujemo", היא הייתה במקום שביעי. הקריירה שלה במדינה נקטעה עקב התפרקות יוגוסלביה, ב-1992 עזבה את קרואטיה והלכה ללמוד באקדמיה האמריקאית למוזיקה ודרמה (אנ') בניו יורק, במהלך שהותה בניו יורק היא הופיעה במספר הפקות בברודוויי ושיחקה גם בתיאטרון בפנסילבניה. ב-1994 חזרה לקרואטיה והופיעה במחזה "Miracle of Christmas" מאת סם ובלה ספיבק שהועלה בתיאטרון ברייקה. ב-1997 עברה ללוס אנג'לס, בארצות הברית היא לקחה חלק בהפקה של המחזמר "בריגדון" של פרדריק לאו ובהפקה של פנטום האופרה. ב-2004 עברה עם משפחתה לאוהיו. ב-2015 הפיקה והנחתה את תוכנית האירוח "Waking Up in America", באותה שנה עברה עם משפחתה לטנסי. היא נישאה ב-1999 למתיו קמרון ונולדו לה שלושה בנים, אחותה היא השחקנית סניה מטאיס. מדיה וקבצים בנושא טאיצ'י בוויקישיתוף אתר האינטרנט הרשמי של טאיצ'י טאיצ'י, במסד הנתונים הקולנועיים IMDb (באנגלית) טאיצ'י, באתר ספוטיפיי טאיצ'י, באתר MusicBrainz (באנגלית) טאיצ'י, באתר דיזר טאיצ'י, באתר Discogs (באנגלית) טאיצ'י, באתר Genius
Dig It

Dig It הוא שיר של הביטלס מהאלבום Let It Be שיצא בשנת 1970. השיר נזקף לזכות לנון / מקרטני / האריסון / סטארקי והיה אחד השירים הבודדים שנזקפו לזכות כל ארבעת חברי הלהקה. השיר, יחד עם יצירה עממית בשם "Maggie Mae" הופיעו באלבום Let It Be, אך לא נכלל באוסף Let It Be... Naked. מספר גרסאות הוקלטו במהלך הסשנים של Get Back / Let It Be, ב־24, 26, 27, 28 וב־29 בינואר 1969 באולפני אפל[2]. הגרסה בת 51 שניות באלבום היא תמצית מהגרסה של ה-26 בינואר, שהייתה ג'אם של 15 דקות, שהחלה ב-"Like a Rolling Stone". קטע מהסשן, שאורכו 4 דקות ו-30 שניות, מופיע בסרט התיעודי Let It Be . המשתתפים שם הם ג'ון לנון על שירה ובס 6 מיתרים, ג'ורג' הריסון בגיטרה, פול מקרטני בפסנתר, רינגו סטאר על תופים, ג'ורג' מרטין במראקס ובילי פרסטון על אורגן; כמו גם בתה בת השש של לינדה איסטמן, הת'ר, שלא הופיעה בגרסה שהופצה. לימים איסטמן נישאה לחבר הלהקה פול מקרטני. לאחר מותה של לינדה, פול אימץ את הת'ר. בחלק הראשון לנון שר את הליריקה העיקרית עם קריאות של הריסון, בעוד הת'ר מוסיפה ווקאליות חסרת מילים. בהמשך מצטרף מקרטני ומגבה את לנון בשירת בריטון ווריאציה: "dig it up, dig it up, dig it up". בהמשך לנון חוזר ל על "Like a Rolling Stone" ונכנס לקטע המאזכר גופים ואישים מפורסמים: FBI ,CIA, BBC ,BB King, דוריס דיי ומאט באזבי. הקטע באלבום Let It Be דוהה באלבום השני של לנון "כמו אבן מתגלגלת" ומסתיים בכך שלנון מדבר בפלסט : "זה היה '?Can You Dig It'" מאת ג'ורג'י ווד, ועכשיו נרצה לעשות את "Hark, the Angels Come" (ג'ורג'י ווד היה ילד פלא שהופיע במיוזיק הול). המשפט השני נחתך בסרט Let It Be. למעשה הקריאות באו מהגרסה הראשונה, שהוקלטה ב-24 בינואר והייתה שונה משמעותית. ניתן לשמוע קטע מגרסה זו, שנקרא "?Can You Dig It", בדיסק הבונוס "Fly on the Wall" לאלבום "Let It Be... Naked". ג'ון לנון - שירה עיקרית, גיטרת בס פול מקרטני - פסנתר, שירה ג'ורג' האריסון - גיטרה (פנדר טלקסטר), קולות רינגו סטאר - תופים בילי פרסטון - אורגן האמונד ג'ורג' מרטין - מאראקס הת'ר מקרטני - קולות מידע על היצירה "Dig It" באתר מיוזיק בריינז Sulpy & Schweighardt 1997, pp. 313–316. Sulpy & Schweighardt 1997, p. 296. Unterberger 2006, p. 258. Sulpy & Schweighardt 1997, p. 285. Sulpy & Schweighardt 1997, p. 276. Sulpy & Schweighardt 1997, pp. 249–250. Unterberger 2006, pp. 256–257. The Beatles Bible 2009. Beatle Brunch 2009.
סיאט מלאגה

סיאט מאלגה (בספרדית: SEAT Málaga) היא מכונית משפחתית, מתוצרת יצרנית הרכב הספרדית סיאט אשר יוצרה בין השנים 1992–1985 בספרד. דגמי "סיאט מלאגה" התבססו על סיאט רונדה שיוצרה בין השנים 1986–1982. קרוי על שם העיר מאלגה בחבל אנדלוסיה בדרום ספרד יוצרו 231,852 יחידות 4 דלתות סדאן 5 נוסעים מנוע קדמי / מנוע קירור מים / מנוע הנעה קדמית סוגי מנוע : מנועי בנזין, מנוע דיזל קיבולת מכל דלק - 47 ליטר נפח תא מטען - 515 ליטר תאוצה בין 0–100 קמ"ש היא 18.0 שניות (מנוע בנזין 1,193 סמ"ק). תאוצה בין 0–100 קמ"ש היא 13.0 שניות (מנוע בנזין 1,461 סמ"ק המפיק 86 כ"ס). תאוצה בין 0–100 קמ"ש היא 11.0 שניות (מנוע בנזין 1,461 סמ"ק המפיק 100 כ"ס). תאוצה בין 0–100 קמ"ש היא 21.9 שניות (מנוע דיזל 1,714 סמ"ק). "SEAT Málaga 1.2 L / GL / GLX" "SEAT Málaga 1.5 GL / GLX" "SEAT Málaga 1.5 Injection" "SEAT Málaga 1.7 LD / GLD" "סיאט מאלגה" (צולם בישראל בשנת 1988, מאחורי הדגם משמאל : כרמל שיוצרה בישראל) "סיאט מאלגה" "סיאט מאלגה" "סיאט מאלגה" "סיאט מאלגה" "סיאט מאלגה" דגם "GL1.5" "סיאט מאלגה" דגם "GLX" "סיאט מאלגה" "סיאט מאלגה", שנת 1989 סיאט רונדה מדיה וקבצים בנושא סיאט מלאגה בוויקישיתוף "סיאט מלאגה" autoevolution.com/cars/seat-malaga "סיאט מלאגה" auto-types.com/seat-malaga-15i-sx-4-doors-sedan-5-speed "סיאט רונדה" - מפרט טכני ומידות automoto.it/catalogo/seat/ronda/ronda "סיאט רונדה" ranwhenparked.net/2013/01/21/the-custody-battle-for-the-ritmo-2 "סיאט מלאגה" דגם "GLX", שנת 1985 - מפרט carfolio.com/specifications/models "סיאט מלאגה" cars-data.com/en/seat-malaga-1.2-glx-specs "סיאט מלאגה" automoto.it/catalogo/seat/malaga/malaga
משינוסטרויטל פסקוב

משינוסטרויטל פסקוב הייתה קבוצת כדורגל רוסית מהעיר פסקוב, ששיחקה באופן מקצועי משנים 1970 עד 1974 ובשנים 1990 עד 1997 ושוב בשנים 2000–2005. התוצאה הטובה ביותר הייתה במקום השני באזור מערב של הליגה השנייה ברוסיה בשנת 2001. אלופת ליגת הכדורגל החובבנית - אזור צפון-מערב ושלב הגמר (1999). מחזיקת גביע צפון-מערב (1999). 1970: אלקטרון פסקוב 1971–1998: משינוסטרויטל פסקוב 1998–2000: פסקוב 2001–2005: פסקוב-2000 מדיה וקבצים בנושא משינוסטרויטל פסקוב בוויקישיתוף Team history at KLISF ערך זה הוא קצרמר בנושא כדורגל רוסי ובנושא מועדוני כדורגל. אתם מוזמנים לתרום לוויקיפדיה ולהרחיב אותו.
אמיתי נאמן

אמיתַי נאמן (15 בדצמבר 1926 – 8 בינואר 2005) היה מלחין, פזמונאי ומעבד ישראלי, עורך ומפיק ב"קול ישראל". נאמן נולד בירושלים למשפחה יוצאת גרמניה. בנעוריו עברה משפחתו לחיפה, ובה חי רוב ימיו. את שירותו הצבאי עשה כאקורדיוניסט בלהקת הכרמל. לאריק לביא, שהיה חבר בלהקה, הלחין את שירו הראשון, "עדה". השלים את השכלתו המוזיקלית במדרשה למורים למוזיקה בתל אביב ובמאנס קולג' למוזיקה (אנ') בניו יורק. עם התפתחות מסורת ריקודי עם בשנות ה-50, תרם נאמן רבות לרפרטואר בלחנים, להם כתב גם את המלים. בין הריקודים היו: "הנאוה בבנות", "צדיק כתמר יפרח", "מחול הנוער" ועוד. בין הריקודים אותם הלחין למילים של אחרים : "בת יפתח" ( עמנואל זמיר ), "ניגון עתיק" ( מיכאל קשטן ), "מזרה ישראל" ( מן המקורות ) ועוד. בין השירים הנוספים הידועים שכתב והלחין אמיתַי נאמן : "התופסת", "חמדתי", "כשלמה את שולמית", "לאור חיוכך", "סוס עץ", "סתיו בחלונות" ( "זוהר שמש עלה בהרים ..." ), "ריקוד עצי הגן" ( "כל הגן לבש לבן תכלת וארגמן..." ) ועוד. בין השירים הנוספים הידועים שהלחין אמיתַי נאמן למילים של אחרים : "חוף שקט" ( אהרון זאב ), "יעל" ( דן אלמגור ),תל אל קאדי ( רות חפץ ), "תמיד אותם" ( תרצה אתר ) ועוד. במסגרת עבודתו בקול ישראל הפיק וערך תוכניות זמר רבות. הוא לימד מוזיקה בסמינר אורנים ובמוסדות חינוך אחרים. בשנת 1982 שכל נאמן את בנו, עדי נאמן, שהיה שחקן, זמר ומלחין. עדי, שבזמן פטירתו היה מפקד אחד הצוותים של מקהלת צה"ל, גילם את דמותו של עוזי בסרטו של יצחק (צפל) ישורון "נועה בת 17". זמן קצר לפני מותו של אמיתי נאמן, נערך ערב הוקרה לו ולשיריו צוותא תל אביב, בהנחיית אהוד מנור. נאמן נפטר בינואר 2005, בגיל 78. נטמן בבית העלמין קריית שאול. אשתו, חנה (הני), נפטרה כשבוע אחריו ונטמנה לצדו. בתו כרמל נאמן-זמיר הייתה נשואה ליובל זמיר. אמיתי נאמן, בתוך: שמעון לב-ארי, "מדריך 100 שנה לתיאטרון העברי", באתר החוג לתיאטרון של אוניברסיטת תל אביב אמיתי נאמן, באתר זמרשת אמיתי נאמן, באתר שירונט אמיתי נאמן, באתר MusicBrainz (באנגלית) אמיתי נאמן, באתר Discogs (באנגלית) אמיתי נאמן, דף שער בספרייה הלאומית אמיתי נאמן, באתר MOOMA (בארכיון האינטרנט) נעם בן זאב, מת מדלקת ריאות המלחין אמיתי נאמן, באתר הארץ, 8 בינואר 2005 (נקרולוג) אמיתי נאמן באתר חברה קדישא ת"א–יפו.
האסכולה המאלכית

האסכולה המַאלִכִּית או המד'הב המאלכי (ערבית: مالكي) היא אחת מארבע האסכולות הפרשניות של חוקי הדת באסלאם הסוני. לפי חלק מההערכות, אסכולה זו היא השנייה בגודלה מבין ארבעת המד'הבים, ומאמינים בה כ-25 אחוזים מהמוסלמים בעולם, בעיקר בצפון ובמערב אפריקה. בעבר היא הייתה האסכולה המובילה באל-אנדלוס. באסכולה זו פעלו יחיא בן יחיא אל-לית'י ואבן רושד ובה התחנך אימאם אל-קורטובי. האסכולה המאלכית נשענת על עבודתו של האימאם מאלכ אבן אנס שפעל במאה ה-8, ונבדלת משלוש האחרות במקורות שבהם היא משתמשת לשם פסיקה דתית. כל הארבע משתמשות בקוראן כמקור הראשוני והעיקרי. כמקור משני הן עושות שימוש בסונה של הנביא מוחמד. האסכולה המאלכית משתמשת במקור נוסף – הפרקטיקה המשפטית–דתית של אנשי העיר אל-מדינה (عمل أهل المدينة – עַ֫מַל אַהְל אל-מדינה). מדיה וקבצים בנושא האסכולה המאלכית בוויקישיתוף מלאכיים, דף שער בספרייה הלאומית ערך זה הוא קצרמר בנושא אסלאם. אתם מוזמנים לתרום לוויקיפדיה ולהרחיב אותו.
פייר ברזול

פייר ברזול (בצרפתית: Pierre Brésolles; נולד בשם: Claire Brésolles;‏ 10 בנובמבר 1929 – 13 בינואר 2018) היה אתלט צרפתי, זוכה מדליית כסף באליפות אירופה (אוסלו 1946) בריצת שליחות 4x100 מטר ומדליית ארד בריצת 100 מטר לנשים. הוא נולד כאינטרסקס. ברזול נולד בנרבון כאינטרסקס וחי כנקבה. באליפות אירופה שנערכה באוסלו, נורווגיה בשנת 1946 זכה ברזול בשתי מדליות, כסף וארד. מדליית כסף, בריצת שליחות 4x100 מטר ביחד עם לאון קורלה, אן-מארי קולשן ומוניק דרישון בתוצאה של 48.5 שניות, אחרי הולנד (47.8 שניות) ולפני ברית המועצות (48.7 שניות) ומדליית ארד, בריצת 100 מטר בתוצאה של 12.2 שניות, אחרי יבגניה סצ'נובה מברית המועצות (11.9 שניות) וויניפרד ג'ורדן מבריטניה (12.1 שניות). לאחר שפרש מספורט תחרותי סיים את שרותו הצבאי. ובשנות ה-50 הודיע על היותו גבר טרנסג'נדר. טרנסג'נדריות ואינטרסקסואליות בספורט פייר ברזול, באתר Track and Field (נשים) L’intersexualité en athlétisme ou les femmes androgynes (בצרפתית)
לאון קורלה

לאון "ליאו" קורלה (בצרפתית: Léon Caurla; נולד בשם: Léa Caurla,‏ 4 בספטמבר 1926 – 2 במרץ 2002) היה אתלט צרפתי, זוכה מדליית כסף באליפות אירופה (אוסלו 1946) בריצת שליחות 4x100 מטר ומדליית ארד בריצת 200 מטר לנשים. הוא נולד כאינטרסקס. קורלה נולד וגדל באטיין, מחוז מז כאינטרסקס וחי כנקבה. באליפות אירופה שנערכה באוסלו, נורווגיה בשנת 1946 זכה קורלה בשתי מדליות, כסף וארד. מדליית כסף, בריצת שליחות 4x100 מטר ביחד עם פייר ברזול, אן-מארי קולשן ומוניק דרישון בתוצאה של 48.5 שניות, אחרי הולנד (47.8 שניות) ולפני ברית המועצות (48.7 שניות) ומדליית ארד, בריצת 200 מטר בתוצאה של 25.6 שניות, אחרי יבגניה סצ'נובה מברית המועצות (25.4 שניות) וויניפרד ג'ורדן מבריטניה (25.6 שניות). בשלב חצי הגמר הוא סיים ראשון במקצה בתוצאה של 25.5 שניות, לפני ג'ורדן הבריטית (25.5 שניות). בתחרות שנערכה בין נחברות בריטניה וצרפת ב-7 בספטמבר 1947 הוא ניצח בריצת 200 מטר בשיא צרפת חדש של 24.9 שניות. בשנות ה-50 הודיע קורלה על היותו גבר טרנסג'נדר והוא עבר ניתוח להתאמה מגדרית. הוא התחתן, הקים משפחה והיה לאבא. הוא עבד בחנות פרחים נודדת. טרנסג'נדריות ואינטרסקסואליות בספורט לאון קורלה, באתר Track and Field (נשים) Athlete, 25, Changes sex, Trove, 4 March 1952 (באנגלית) L’intersexualité en athlétisme ou les femmes androgynes (בצרפתית) Romain Donneux, Léa/Léon Caurla, la course entre deux vies, L'Équipe, 25 juillet 2019 (בצרפתית)